Norsk Kennel Klub
Hundeeiernes Organisasjon
NORSK KENNEL KLUBs
ETISKE RETNINGSLINJER FOR AVL OG OPPDRETT
Avl og oppdrett medfører et stort ansvar og krever både kvalitetsbevissthet og seriøs opptreden av den enkelte oppdretter. Dette omfatter ansvaret både for å ivareta og utvikle den aktuelle rasen gjennom utvalg, håndtering og bruk av de aktuelle avishundene, ansvaret for å legge forholdene best mulig til rette for valpene, samt oppfølging av den enkelte valp og kjøper. Dette gjøres både gjennom kontrakts- og avtalemessige forhold og ved råd og veiledning, og er av største betydning for å sikre et på alle måter ansvarsfullt og bevisst hundehold.
   	Det er en selvfølge at medlemmer av Norsk Kennel Klub overholder følgende grunn-leggende retningslinjer.

1.	Behandle og ivareta sine hunder på best mulig måte slik at hundeholdet ikke er til sjenanse for noen. Den enkelte rase skal behandles og følges opp utfra de forutsetninger og behov som er spesielle for rasen.
2.	Kun avle på hunder som er registrert i Norsk Kennel Klub eller av registre som er godkjente av Norsk Kennel Klub, og som både er fysisk og psykisk skikket til avl.
3.	Drive sitt oppdrett med de nødvendige kunnskaper mht. raselinjer, rasebeskrivelse og, for de raser der det er aktuelt, de krav ene som til enhver tid gjelder mht. jakt- og bruksprøvebestemmelser.
4. 	Lojalt følge de regler som til enhver tid gjelder vedrørende avlsrestriksjoner og påbud for å redusere forekomsten av arvelige sykdommer. De hunder som benyttes i avl må oppfylle alle formelle krav som stilles for å få valper registrert etter seg. Alle slike krav bør være oppfylt senest på parringstidspunktet.
5. 	Følge god kynologisk skikk i avlsarbeidet. Dette innebærer blant annet at tispen ikke bør pares før tidligst 2. løpetid eller senere i henhold til den aktuelle raseklubbens anbefaling, ikke avle for tett eller ha for mange kull på samme tispe. Hvorvidt en tispe kan pares på 2 påfølgende løpetider, vil være avhengig av alder, kondisjon, antall valper og løpetidsintervall. Dersom en tispe har 2 kull i løpet av ett år, bør den ha minst ett års pause før neste valpekull fødes. “Matador avl” bør unngås.
   Tisper kan normalt få registrert maksimalt 5 kull etter seg, dog slik at paring ikke kan finne sted etter fylte 9 år. Dette kan fravikes dersom veterinær - før paring finner sted - kontrollerer tispen og gir en skriftlig attest på at det, etter hans/hennes oppfatning, ikke er noe i veien for å sette på et valpekull på tispen og at tispen, uansett alder, er i kondisjon og egnet for å ha valper. Attesten er gyldig i maksimalt 3 mndr. og må vedlegges registreringsanmeldelsen. I tillegg til attesten, er det en selvfølge at regler for tetthet på kull overholdes.
6. 	Ved salg/overlatelse av hund, være kritisk og nøye i valg av kjøper og veilede han/henne både generelt som hundeeier og i de spesielle forhold ved rasen som må ivaretas. Valper bør ikke leveres før de er 7 - 8 uker.
7. 	Ved all salg eller overlatelse av hund, be nytte skriftlige avtaler som er underskrevet og levert begge parter. Ved salg eller overlatelse av valp bør det vedlegges veterinærattest som ikke er eldre enn i uke.
8. 	Ved salg av valper, snarest mulig registrere valpene i Norsk Kennel Klub og overlate registreringsbeviset til kjøper dersom annet ikke er avtalt i henhold til avtale.
9. 	Ikke overlate valp med skade og/eller syk dom til kjøper uten at det er gjort uttrykkelig oppmerksom på forholdet og at det er angitt i kjøpeavtale.
10. 	Ved salg av valp og/eller inngåelse av avtale med spesielle betingelser, gjøre kjøper uttrykkelig oppmerksom på betydningen av betingelsene (avlsrett, fôrvertavtale, eierforhold, osv.).
11. 	Aldri gi usanne opplysninger om oppdrett og i alle henseende etterleve Norsk Kennel Kiubs lover og bestemmelser.
(Vedtatt av Norsk Kennel Klubs Hovedstyre den 19. februar 1997 — revidert 17. februar 1999 og 20. juni 2000.)